CELEX: 31985R3066
Language: el
Date: 1985-10-28
Title: Κανονισμός (ΕΟΚ) αριθ. 3066/85 του Συμβουλίου της 28ης Οκτωβρίου 1985 για την τροποποίηση του άρθρου 2 του κανονισμού (ΕΟΚ) αριθ. 3181/78 όσον αφορά τη χρησιμοποίηση της ECU από «άλλους κατόχους»

Avis juridique important

|

31985R3066

Κανονισμός (ΕΟΚ) αριθ. 3066/85 του Συμβουλίου της 28ης Οκτωβρίου 1985 για την τροποποίηση του άρθρου 2 του κανονισμού (ΕΟΚ) αριθ. 3181/78 όσον αφορά τη χρησιμοποίηση της ECU από «άλλους κατόχους»  

Επίσημη Εφημερίδα αριθ. L 290 της 01/11/1985 σ. 0095 - 0095 Φινλανδική ειδική έκδοση: Κεφάλαιο 10 τόμος 1 σ. 0036  Ισπανική ειδική έκδοση: Κεφάλαιο 10 τόμος 2 σ. 0003  Σουηδική ειδική έκδοση: Κεφάλαιο 10 τόμος 1 σ. 0036  Πορτογαλική ειδική έκδοση : Κεφάλαιο 10 τόμος 2 σ. 0003 

***** ΚΑΝΟΝΙΣΜΟΣ (ΕΟΚ) αριθ. 3066/85 ΤΟΥ ΣΥΜΒΟΥΛΙΟΥ  της 28ης Οκτωβρίου 1985  για την τροποποίηση του άρθρου 2 του κανονισμού (ΕΟΚ) αριθ. 3181/78 όσον αφορά τη χρησιμοποίηση της ECU από «άλλους κατόχους »  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι, βάσει του κανονισμού (ΕΟΚ) αριθ. 3181/78 του Συμβουλίου της 18ης Δεκεμβρίου 1978 περί του ευρωπαϊκού νομισματικού συστήματος (3), προβλέπεται η έκδοση ECU από το Ευρωπαϊκό Ταμείο Νομισματικής Συνεργασίας, καθώς και η χρησιμοποίησή τους από το Ταμείο και τις νομισματικές αρχές των κρατών μελών·  ότι πρέπει να θεσπισθούν διατάξεις που να καθιστούν δυνατή την απόκτηση και χρήση της ECU και από άλλους κατόχους, εκτός από τους αναφερόμενους στο άρθρο 2 του κανονισμού (ΕΟΚ) αριθ. 3181/78,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 3181/78 προστίθεται το ακόλουθο εδάφιο:  «Εξουσιοδοτείται επίσης το Ταμείο να αναγνωρίζει στις νομισματικές αρχές τρίτων χωρών και διεθνών νομισματικών οργανισμών την ιδιότητα του "άλλου κατόχου" των ECU που αναφέρορνται στο άρθρο 1, και να καθορίζει τις λεπτομέρειες και τους όρους απόκτησης, κατοχής και χρησιμοποίησης της ECU».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 28 Οκτωβρίου 1985.  Για το Συμβούλιο  Ο Πρόεδρος  J. SANTER  (1) Γνώμη που διατυπώθηκε στις 9 Οκτωβρίου 1985 (δεν δημοσιεύθηκε ακόμα στην Επίσημη Εφημερίδα).  (2) ΕΕ αριθ. C 218 της 28. 8. 1985, σ. 14.  (3) ΕΕ αριθ. L 379 της 30. 12. 1978, σ. 2.